**REFERAT FRA STYREMØTE I HARPEFOSS IDRETTSLAG TORSDAG 12.04.2018 KL 1900 PÅ HARPEFOSS GRENDAHUS**

**Tilstede:** Egil Brenden, Lars Nyhus, Andreas Paulsen, Ola Morset, Helene Amblie Solerød, Miia Tuovila, Jo Sæther, Vidar Noet (tilstede under første sak, fordi han sitter i arbeidsgruppa), Silje Bjørke, Kari Gryttingslien

**01/18 Hva gjør vi med sammenslåingssaken HIL-SFIL?**

Arbeidsgruppene fra HIL og SFIL hadde møte mandag 9/4-18. SFIL har et enstemmig vedtak i årsmøtet om å jobbe videre med sammenslåingssaken. HIL er delt med 11 stemmer imot og 12 stemmer for. SFIL er opptatt av at HIL må finne ut hva som er vegen videre i styremøtet 12/4.

I dag tok styret en runde rundt bordet, der alle fikk si sin mening i saken. Lars skisserer 3 ulike muligheter videre:

1. avslutte prosessen
2. fortsette prosessen med bakgrunn i vedtaket på årsmøtet
3. be medlemmene om sin mening gjennom en spørreundersøkelse

Gjennom avstemming går styret for alternativ 3. Grunnen er at vi ønsker å være lydhøre for å få et riktigere bilde av hva medlemmene mener. Det vil bli sendt ut sms til alle stemmeberettigede i HIL. Disse skal da besvare denne med å si om de vil at vi skal arbeide videre eller ikke. Vi vil ha inn svar raskt. For å greie å gjennomføre dette, må informasjon om medlemmer oppdateres på Klubbadmin. De som kan av styret møtes **mandag 16.04 kl 18.**

**02/18 Hva er den beste arbeidsmåten for vårt styre?**

**Møtedatoer, kjøreregler og roller.**

* Styremøter på 2 timer
* Styremøte hver mnd, fortrinnsvis på torsdager.
* Følge sakslista
* Bruk håndsopprekking-replikk
* Alle er kjente med sin rolle

**03/18 Gjennomgang og status av årshjul**

Frode har årshjulet som er oppdatert. Vi får derfor ikke gjennomgått dette i dag. **Lars** tar kontakt med Frode, for å få det tilsendt.

**04/18 Registrering på Brønnøysund**

**Helene** oppdaterer registeret med nye medlemmer. **Lars** innhenter signert protokoll fra Frode og sender inn.

**05/18 Eventuelt**

* Lars anbefaler/tipser styret om å ta et E-læringskurs gjennom NIF. Det tar ca 45 minutter. Logg inn på Min Idrett for å ta kurset. Mye bra informasjon å få for styremedlemmer her.
* Lars ønsker at alle melder inn ting som er viktig å ta med på sakslista i forkant av styremøter. **Alle i styret** er ansvarlige for dette. Send inn saker dere vil ha drøftet.
* Styremøter blir x1 pr mnd. **Lars** lager forslag til møteplan.
* Styret bestemmer at de som avslutter styreverv i HIL skal få gavekort pålydende nkr 400,- sammen med en hilsen og takk fra HIL. I år gjelder dette Henning Nystuen, Frode Melgårdshagen, Bodil Amrud og Vidar Noet. **Silje** ordner dette. Dette må også legges inn fast i årshjulet.
* Alle referater fra styremøter blir nå lagt ut på HIL sine hjemmesider, slik at medlemmene kan følge med på hva styret arbeider med.
* **Nytt møte torsdag 26.04.2018 kl 19 på Harpefoss grendahus.**

Ref Kari Gryttingslien.